Belgijos vyrų futbolo rinktinė
Belgijos vyrų futbolo rinktinė (ol. Belgisch nationaal voetbalelftal; pranc. Équipe nationale belge de football; vok. Belgische Fußballnationalmannschaft) – Belgijai atstovaujanti nacionalinė futbolo komanda, kurią kontroliuoja Karališkoji Belgijos futbolo asociacija. Rinktinė dalyvavo 14 pasaulio čempionatų ir 7 žemyno čempionatuose, taip pat 3-ose olimpinėse žaidynėse. Geriausi pasirodymai – 2 vieta 1980 m. Europos čempionate ir 3 vieta 2018 m. pasaulio čempionate. 1920 m. vasaros olimpinėse žaidynėse Antverpene laimėjo aukso medalius.